OpenLLM-France/wikimedia huggingface dataset:
# Bascuñana de San Pedro

Bascuñana de San Pedro és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 33 | 37 | 47 | 36 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Joaquín Higueras Higueras | Independient pel PSOE | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Raimundo de Julián Higueras | PSOE | 14/06/2003 |
| 2007 - 2011 | Raimundo de Julián Higueras | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* A pueblos de Expaña Arxivat 2008-09-05 a Wayback Machine.
* Amb fotos del municipi Arxivat 2008-03-29 a Wayback Machine.
* A turisme de Castella la Manxa
# Horná Mariková

Horná Mariková és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1321.
# Peresa

La peresa (o perea), mandra, vessa, galvana (castellanisme) o mandronia és la falta de desig, esma o coratge per a fer quelcom.
És un dels set pecats capitals segons la religió catòlica i és considerat una actitud o comportament negatiu en algunes cultures, que l'entenen com un malbaratament del propi temps i indirectament fa que als altres hagin de treballar més del que els pertocaria. La peresa com a pecat és l'accídia clàssica, i té a veure amb l'esperit, és un estat paralitzador que impedeix la persona obrar correctament, prendre el rumb de la pròpia vida. Per això va ser fortament condemnada per Dante i la majoria dels teòlegs.
No s'ha de confondre amb el descans, l'oci o la meditació, ni amb la mandra puntual o poques ganes de fer voluntàriament d'un deure poc agradable o amb la tendència a no moure's més que l'imprescindible.

## Referències

* ↑ Alcover, Antoni M.; Moll, Francesc de B. «Peresa». A: Diccionari català-valencià-balear. Palma: Moll, 1930-1962. ISBN 8427300255.
* ↑ Alcover, Antoni M.; Moll, Francesc de B. «Vessa». A: Diccionari català-valencià-balear. Palma: Moll, 1930-1962. ISBN 8427300255.
* ↑ Alcover, Antoni M.; Moll, Francesc de B. «Galvana». A: Diccionari català-valencià-balear. Palma: Moll, 1930-1962. ISBN 8427300255.
* ↑ Sanna i Useri, Josep. Diccionari català de l'Alguer. L'Alguer/Barcelona: Fundació del II Congrés de la Llengua Catalana i Editorial Regina, 1988, p. 706. ISBN 84-7129-391-9.
Viccionari
# Barda

«Barda» té aquests significats:
# Monterrey Open 2009

El Torneig de Monterrey 2009, també conegut com a Monterrey Open 2009, és un esdeveniment de tennis femení sobre pista dura que pertany als International tournaments de la WTA. Es tracta de la primera edició del torneig i es va celebrar entre el 2 i el 8 de març de 2009 al Sierra Madre Tennis Club de Monterrey, Mèxic.

## Quadre individual femení

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | N. Li | 6 | 6 | |
| | P. Cetkovska | 3 | 4 | | | N. Li | 6 | 7 | |
| | L. Safarova | 6 | 4 | | | L. Safarova | 3 | 6$^3$ | |
| 8 | M. Kirilenko | 4 | 1 | r | | | | | | | N. Li | 6 | 6 |
| 3 | F. Pennetta | 6$^4$ | 6 | 4 | | | | | | 6 | I. Benesova | 3 | 3 |
| | B. Zahlavova Strycova | 7 | 2 | 6 | | B. Zahlavova Strycova | 5 | 4 | | | | | |
| | R. Vinci | 6$^4$ | 2 | | 6 | I. Benesova | 7 | 6 | | | | | |
| 6 | I. Benesova | 7 | 6 | | | | | | | | | | | | N. Li | 4 | 3 |
| 7 | G. Dulko | 6 | 6 | | | | | | | | | | | 2 | M. Bartoli | 6 | 6 |
| | M. Korítseva | 2 | 4 | | 7 | G. Dulko | 3 | 2 | | | | | |
| | M. Czink | 3 | 4 | | 4 | J. Zheng | 6 | 6 | | | | | |
| 4 | J. Zheng | 6 | 6 | | | | | | | 4 | J. Zheng | 5 | 3 |
| 5 | A. Szavay | 6 | 4 | 3 | | | | | | 2 | M. Bartoli | 7 | 6 |
| Q | V. King | 3 | 6 | 6 | Q | V. King | 6 | 2 | 3 | | | | |
| WC | M. Rybarikova | 4 | 0 | | 2 | M. Bartoli | 2 | 6 | 6 |
| 2 | M. Bartoli | 6 | 6 | | | | | | |

## Enllaços externs

* Web oficial
Monterrey :
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :
# Referèndum de Berlín de 2017

El referèndum de Berlín de 2017 és un referèndum consultiu d'iniciativa popular sobre la continuació de l'aeroport de Berlín-Tegel que es va celebrar el 24 de setembre de 2017 en paral·lel a les eleccions federals.
Després del resultat oficial, el 56,4% dels participants es van pronunciar a favor de la continuació de l'aeroport, el 41,9% en contra, l'1,7% dels vots no van ser vàlids. Atès que el referèndum no incloïa cap projecte de llei, el resultat de la votació no és jurídicament vinculant. El juny de 2018, la Cambra de Diputats de Berlín va decidir que «el Senat no pot aplicar la decisió adoptada mitjançant el referèndum «Berlin necessita Tengel».

## Referències

* ↑ Welle (www.dw.com), Deutsche. «Berlín: deciden en referéndum dejar abierto el aeropuerto Tegel | DW | 25.09.2017» (en espanyol europeu). [Consulta: 2 octubre 2021].
* ↑ Zawatka-Gerlach, Ulrich «Der Flughafen Tegel wird parlamentarisch beerdigt» (en alemany). Der Tagesspiegel Online, 14-06-2018. ISSN: 1865-2263.
# Horná Mičiná

Horná Mičiná és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1293.
# Melek

Melek és un poble i municipi d'Eslovàquia que es troba a la regió de Nitra, al sud-oest del país.

## Referències

* ↑ «Nitra (District, Nitriansky kraj, Slovakia) - Population Statistics, Charts, Map and Location». [Consulta: 23 febrer 2019].
# Marc Vitruvi Vac

Marc Vitruvi Vac (en llatí Marcus Vitruvius Vaccus) va ser el cap de la revolta de la gent de Fundi (fundani) i Privernum (privernates) contra Roma l'any 330 aC. Era un home de gran reputació tant a Fundi com a Roma, on tenia una casa al Palatí.
El cònsol Luci Plauci Vennó va ser enviat per reprimir la revolta cosa que va fer sense problemes. Quan va conquerir la ciutat de Privernum, Vitruvi Vac va ser fet presoner i va participar en el triomf del cònsol. Després va ser executat. L'estat va confiscar les seves propietats, es va destruir la casa del Palatí, i el solar on es trobava es va anomenar Vacci Prata.

## Referències

* ↑ Titus Livi. Ab Urbe Condita VIII,19,20
# Llista d'espècies de saltícids

Llista d'espècies de saltícids, una extensa família d'aranyes araneomorfes, la més nombrosa de totes. Hi ha la informació recollida fins al 21 de desembre de 2006, amb 553 gèneres i 5.025 espècies citades. És una família amb una àmplia distribució per tot el món i tot tipus d'hàbitat.
Degut a l'extensió del llistat aquest s'ha dividit en 11 articles d'una mida més assequible, seguint l'ordre alfabètic:
* Llista d'espècies de saltícids (A-B)
* Llista d'espècies de saltícids (C)
* Llista d'espècies de saltícids (D-G)
* Llista d'espècies de saltícids (H)
* Llista d'espècies de saltícids (I-L)
* Llista d'espècies de saltícids (M)
* Llista d'espècies de saltícids (N-O)
* Llista d'espècies de saltícids (P)
* Llista d'espècies de saltícids (Q-S)
* Llista d'espècies de saltícids (T-U)
* Llista d'espècies de saltícids (V-Z)

## Referències

* The World Aranya Catalog, V7.0

## Vegeu també

* Llista de gèneres de saltícids
* Saltícid
* Classificació de les aranyes
# Eremopoa

Eremopoa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Eremopoa altaica (Trin.) Roshev.
** Eremopoa altaica subsp. altaica
** Eremopoa altaica subsp. oxyglumis (Boiss.) Tzvelev
** Eremopoa altaica subsp. songarica (Schrenk) Tzvelev
* Eremopoa attalica H. Scholz
* Eremopoa bellula (Regel) Roshev.
* Eremopoa capillaris R.R. Mill
* Eremopoa glareosa Gamajun. ex Pavlov
* Eremopoa mardinensis R.R. Mill
* Eremopoa medica H. Scholz
* Eremopoa multiradiata (Trautv.) Roshev.
* Eremopoa nephelochloides Roshev.
* Eremopoa oxyglumis (Boiss.) Roshev.
* Eremopoa persica (Trin.) Roshev.
** Eremopoa persica subsp. multiradiata (Trautv.) Tzvelev
*** Eremopoa persica var. nephelochloides Roshev.
*** Eremopoa persica var. oxyglumis (Boiss.) Grossh.
*** Eremopoa persica var. persica
*** Eremopoa persica var. songarica (Schrenk) Bor
*** Eremopoa persica var. typica Grossh.
* Eremopoa songarica (Schrenk) Roshev.
# Blas Taracena Aguirre

Blas Taracena Aguirre (Soria, 1 de desembre de 1895 - Madrid, 1 de febrer de 1951) va ser un arqueòleg espanyol. Va dirigir el Museu Numantino (Sòria, Espanya) i les excavacions de Numància (Sòria). Les seves recerques van abastar igualment zones properes a la província de Sòria, com la Rioja i principalment Navarra. Va ser continuador del seu mestre José Ramón Mélida y Alinari, ocupant la direcció del Museu Numantí després d'aquest i també llocs de rellevància en el Museu Arqueològic Nacional d'Espanya.

## Biografia professional

Va estudiar a Madrid Filosofia i Lletres y Dret a la Universitat Central i el 1915 va aprovar l'oposició pel «Cuerpo Facultativo de Archiveros, Bibliotecarios y Arqueólogos» sent destinat al Museu Numantino i l'any següent va tindre el càrrec de director del Museo Arqueològic de Còrdova. És nomenat Director del Museu Arqueològic Nacional el 1939, i Secretari de l'Institut del CSIC a partir de 1943. Des d'aquesta posició, Taracena es convertirà en el gran impulsor dels dos grans projectes internacionals que tenia pendent l'arqueologia espanyola: les cartes arqueològiques d'Espanya i el Corpus Vasorum Antiquorum a Espanya.
És autor d'una extensa bibliografia i ha estat guardonat amb diverses condecoracions nacionals i internacionals.
Va ser sotsdirector a Sòria de Castilla, revista regional ilustrada (1918-1919).

## Selecció d'obres

* Carta arqueológica de España: Soria, 1941
* Vías romanas del Alto Duero, 1934.
* Reseña histórico-artística de la provincia de Salamanca (póstumo, 1982), amb César Morán Bardón

## Referències

* ↑ Pasamar Alzuria i Peiró Martín, 2002, p. 609.
* ↑ «Biografías. Blas Taracena Aguirre» (en castellà). Museu Arqueológico Nacional. Arxivat de l'original el 2015-11-10. [Consulta: 13 gener 2016].
* ↑ Sánchez, Isidro. Camarasa, Toledo y Castilla, una arrebatadora relación. En: "Archivo secreto, revista cultural de Toledo", nº 2 (2004), p. 199-235

## Bibliografia

* Pasamar Alzuria, Gonzalo. Diccionario Akal de Historiadores españoles contemporáneos. Ediciones Akal, 2002. ISBN 9788446014898.
# Histerectomia

Una histerectomia (del grec ὑστέρα, hyster, "úter" i εκτομία, ektomia, "treure tallant") és l'extracció de l'úter o matriu, ja sigui per causes naturals o per causa d'una intervenció quirúrgica. La pèrdua d'úter provoca la impossibilitat absoluta de niar l'oòcit, l'ou fecundat, fet que impedeix el desenvolupament de l'embrió i posteriorment el fetus, causant en la majoria dels casos esterilitat. Hi pot haver casos en què, tot perdent l'úter, poden subsistir els ovaris, la qual cosa pot permetre la fecundació assistida d'òvuls i la implantació en un úter d'una altra dona. A països com Espanya aquesta pràctica és il·legal, però, en altres països, com Canadà, Israel, Índia, Rússia, Nova Zelanda o Sud-àfrica, així com en alguns estats dels Estats Units és legal.

## Procediment quirúrgic

Hi ha tres tipus d'histerectomia:
* Abdominal: es realitza a través d'una incisió a l'abdomen, per on es retira l'úter.
* Vaginal: es realitza amb una operació a través de la vagina, per on es retira l'úter.
* Laparoscòpica: mitjançant petits orificis a l'abdomen d'uns 5 a 10 mm; posteriorment es retira bé per la vagina o per parts a través dels mateixos orificis creats a l'abdomen.

## Referències

* ↑ - "Histerectomía" a MedlinePuls
* ↑ «Facts about hysterectomy». Hysterectomy Alternatives and Aftereffects. [Consulta: 7 juny 2007].
* ↑ «Female Anatomy: the Functions of Female Organs». Hysterectomy Alternatives and Aftereffects. [Consulta: 7 juny 2007].
* ↑ «Hysterectomy Educational Resources & Services». Hysterectomy Alternatives and Consequences. [Consulta: 13 febrer 2009].
* ↑ Wu, J.M.; Wechter, M.E.; Geller, E.J.; et al. Hysterectomy rates in the United States, 2003. Obstet Gynecol 2007; 110:1091
* ↑ «Are Hysterectomies Too Common?». TIME Magazine, 01-07-2006. Arxivat de l'original el 2013-07-08. [Consulta: 17 juliol 2007].
* ↑ Masson, Estanislao Navarro-Beltrán Iracet. Diccionario terminológico de ciencias médicas (en castellà). 13a ed.. Elsevier, Espanya, 1992, p. 3. ISBN 8445800957.
* ↑ Walid MS, Heaton RL. «Laparoscopic extirpation of a 3-kg uterus.». Arch Gynecol Obstet., 279, 2008, pàg. 607. DOI: 10.1007/s00404-008-0827-9. ISSN: 1432-0711. PMID: 19011884.
# Maymun-Diz

Maymun-Diz fou una fortalesa dels ismaïlites a la regió de l'Elburz al Daylam. Raixid-ad-Din diu que fou construït per Hasan-i Sabbah, gran mestre d'Alamut el 1097 o pel que fou el seu successor Buzurg-Ummid (1124–1138) a l'inici del segle xii. Alà-ad-Din Juwayní dona un relat detallat de la seva conquesta per l'Il-kan Hülegü el novembre de 1256. El lloc fou identificat en les investigacions de Willey (1959 a 1961) al nord de Shams-Kilaya un poble petit a la vall d'un afluent de la dreta de l'Alamut Rud.

## Referències

* ↑ P. J. E. Willey, The castles of the Assassins, Londres 1963.
# Bernat II

Bernat II és el nom dels següents personatges:
* Bernat II de Berga o Bernat I de Cerdanya (? - ~1118), comte de Cerdanya, comte de Conflent i comte de Berga (1094-1118)
* Bernat II de Besalú (? - ~ 1097), comte de Besalú i Ripoll (1066-1097)
* Bernat II de Bigorra (~1014 - 1077), comte de Bigorra (1038 -1077)
* Bernat II de Cabrera (Calataiud, Regne d'Aragó, 1298 - Saragossa, 1364), vescomte de Cabrera (1328 - 1343) i (1349 - 1350) i de Bas (1335) i (1352 - 1354), Almirall de l'Armada Reial del senyor rei d'Aragó i redactor de les Ordinacions sobre la fet de la mar
* Bernat II el Poiteví (?- febrer de 844), comte de Poitiers (840 -844)
* Bernat II de Pallars Sobirà (? - 1049), comte de Pallars Sobirà (1035-1049)
* Bernat II de Melguèlh (?- 985 /988), comte de Melguèlh
* Bernat II de Tolosa (?-872), comte de Tolosa de Pallars, de Ribagorça, de Roergue, de Carcí i de Llemotges (865 - 872) i de Carcassona i Rasès (872)
* Bernat II Tumapaler (mort després del 1064), comte d'Armanyac de 1020 a 1063
* Bernat II de Vilamarí (?- 1512/1516), noble i militar del llinatge de Vilamarí, almirall de l'Armada Reial del rei d'Aragó i l'Armada del Regne de Nàpols
# Leptictidium listeri

Leptictidium listeri és una espècie mamífer extint de la família dels pseudorrincociònids. Fou descrit per Jerry J. Hooker l'any 2013 a partir d'un dental esquerre amb dent canina i p1-m3. Se n'han trobat restes fòssils a Alemanya, en estrats de l'Eocè mitjà. Es tracta de l'espècie més petita del gènere després de L. prouti i es diferencia de les altres espècies del gènere pel fet que la P₄ i les molars inferiors tenen el precingúlid molt feble.
L'M$_1$ presenta un solc ben definit entre l'entocònid i l'hipoconúlid, igual que en L. storchi. Hooker també ha assignat a L. listeri l'espècimen GMH.LeoIII-3473-1934, que probablement pertany a l'espècie i té molts ossos trencats però no ensorrats. El paleontòleg ha suggerit escanejar aquest exemplar per obtenir-ne informació morfològica.
L'espècie està dedicada a Adrian Lister, un paleontòleg britànic que, el 1985, fou el primer a adonar-se que L. listeri era una espècie diferent de L. nasutum.

## Referències

* ↑ Precingúlid: Part frontal d'una molar inferior.
* 1 2 Hooker, J. J «Origin and evolution of the Pseudorhyncocyonidae, a European Paleogene family of insectivorous placental mammals» (en anglès). Palaeontology, 56, 4, 2013, pàg. 807-835. DOI: 10.1111/pala.12018.
# Jefferson de Oliveira Galvão

Jefferson de Oliveira Galvão, més conegut com a Jefferson (São Vicente, 2 de gener de 1983) és un exfutbolista brasiler que jugava com a porter. Va acabar la seva carrera defensant els colors del Botafogo.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014.

## Referències

* ↑ «Jefferson - Profile». Confederations Cup Brazil 2013. FIFA.com. Arxivat de l'original el 10 de novembre 2013. [Consulta: 21 gener 2014].
* ↑ Agencia EFE. «Kaká i Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad» (en anglès). BBC Sport, 07-05-2014. [Consulta: 7 maig 2014].
# Walter Clopton Wingfield

Walter Clopton Wingfield (Ruabon, Gal·les, octubre de 1833 – 18 d'abril de 1912, Londres, Anglaterra) va ser un dels pioners del tennis sobre herba.
Després del desenvolupament del "lawn tennis" dut a terme pel Major Gem i Auguri Perera a Leamington Spa el 1872, a partir de l'antic Jeu de Paume, Clopton Wingfield va treure un joc l'any 1874 que va nomenar Sphairistike, la paraula grega per a joc de pilota. El joc amb les seves noves regles es va fer aviat molt popular entre la classes socials més benestants de Gran Bretanya. A la dècada de 1880 van sorgir camps de tennis a tot el país.
Walter Clopton Wingfield va redactar dos llibres de regles del tennis: The Book of the Game i The Major's Game of Lawn Tennis. També va inventar el Butterfly Bicycle. Des de l'any 1997 se li rendeix honors en el International Tennis Hall of Fame.

## Referències

* 1 2 Tyzack, Anna,The True Home of Tennis Country Life, 22 June 2005
* 1 2 J. Perris (2000) Grass tennis courts: how to construct and maintain them p.8. STRI, 2000

## Enllaços externs

* Biografia de Walter Clopton Wingfield en el "Tennis Hall of Fame" (en inglés)
# Saint-Bérain-sur-Dheune

Saint-Bérain-sur-Dheune és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 572 habitants.

## Història

Llista dels alcaldes successius :
| Data d'elecció | Identitat |
| 2001-2008 | Marie-Thérèse Chavy |
| 2008- | Éric Rebillard |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 566 | 623 | 542 | 453 | 446 | 499 | 572 |
| A partir de 1990: Població sense dobles comptes |||||||
# Daniele Callegarin

Daniele Callegarin (Cuggiono, Ciutat metropolitana de Milà, 21 de setembre de 1982) va ser un ciclista italià, professional del 2006 al 2012.

## Palmarès

* 2004
** 1r a la Milà-Tortona
* 2005
** 1r a la Milà-Rapallo
** 1r al Gran Premi Ezio del Rosso
* 2009
** 1r al Gran Premi de la indústria i l'artesanat de Larciano
** Vencedor d'una etapa a la Szlakiem Grodów Piastowskich

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Histamina N-metiltransferasa

La histamina N-metiltransferasa (HMT, HNMT) és un enzim que en els éssers humans és codificat pel gen HNMT, situat al cromosoma 2.
La histamina N-metiltransferasa és un dels dos enzims implicat en el metabolisme de la histamina, l'altre és la diamino oxidasa. La histamina N-metiltransferasa catalitza la metilació d'histamina en presència de S-adenosil metionina (SAM) produint N-metilhistamina. La HMT és present en la majoria de teixits del cos però és absent en el sèrum.

## Funció

En mamífers, la histamina és metabolitzada mitjançant dues rutes metabòliques importants: la N(tau)-metilació per mitjà de l'acció de la histamina N-metiltransferasa i desaminació oxidativa mitjançant l'acció de la diamino oxidasa. El gen HNMT codifica el primer enzim, que es troba en el citosol i utilitza S-adenosil-L-metionina com el donador del grup metil. En el cervell dels mamífers, l'activitat neurotransmissora de la histamina és controlada per la N(tau)-metilació degut al fet que la diamino oxidasa no és present en el sistema nerviós central. Un polimorfisme genètic comú afecta els nivells d'activitat del producte d'aquest gen en els glòbuls vermells.

## Referències

* 1 2 3 GRCh38: Ensembl release 89: ENSG00000150540 - Ensembl, May 2017
* 1 2 3 GRCm38: Ensembl release 89: ENSMUSG00000026986 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* 1 2 «Entrez Gene: Histamine N-methyltransferase».
* ↑ Brown DD, Tomchick R, Axelrod J «The distribution and properties of a histamine-methylating enzyme» (pdf). J. Biol. Chem., 234, 11, 01-11-1959, pàg. 2948–50. PMID: 13804910.

## Enllaços externs

* «Histamina N-metiltransferasa» (en anglès). Medical Subject Headings. a l'ENS Biblioteca Nacional de Medicina Tema Mèdic Headings (ENGRANA)
# Pericardi

El pericardi, contingut en el mediastí mitjà, és una membrana fibroserosa de dos capes que envolta i separa el cor de les estructures veïnes. Forma una espècie de bossa o sac que cobreix completament el cor i es prolonga fins a les arrels dels grans vasos. Té dues parts, el pericardi serós i pericardi fibrós. En conjunt recobreix a tot el cor per evitar que es lesioni.
S'uneix al diafragma pel lligament pericardiofrènic. Té una forma de con invertit (amb la basa a sota). La seva cara externa, tant per davant com pels costats posseeix formacions adiposes. La seva cara interna és la fulla parietal del pericardi serós.
S'estén des de l'arrel dels grans vasos fins al diafragma. Des d'una cavitat pleural fins a una altra cavitat pleural. Des de l'estèrnum fins a l'esòfag.

## Vegeu també

* Pericarditis aguda
Viccionari
# Bel (mitologia)

* Per a altres significats, vegeu «Bel (desambiguació)».
Bel (en accadi 'Belu', en grec antic Βελος, en llatí Belus), una paraula que en llengua accàdia significa "senyor", va ser una divinitat de la mitologia sumèria, encara que el seu nom significava més aviat un títol que un personatge. En les llengües semítiques nord-occidentals, el seu equivalent era Baal, i la seva forma femenina era Belit.
El nom de Bel s'usava especialment per a designar al déu Marduk, i entrava també en la formació de noms propis assiris i neobabilònics. La forma femenina, Belit, es va usar com un epítet de Sarpanit, l'esposa de Marduk. També la seva mare, que portava els noms de Ninhursag, Damkina o Ninmah, i altres divinitats femenines d'origen sumeri s'anomenaven Belit–ili (“Senyora dels déus”) en accadi.
Després, altres déus van portar el nom i es van identificar amb Bel Marduk. L'anomenat Zeus Belos que menciona Sancuniató i diu que era fill de Cronos, sembla que en realitat es referia a Marduk.
La Bíblia menciona Bel en diversos passatges. i sembla que sens dubte es referia a Marduk, i n'anuncia la derrota davant de la puixança d'Israel. També en parla Flavi Arrià, a l'Anàbasi d'Alexandre el Gran, quan diu que Alexandre, quan va arribar a Babilònia, va ordenar la reconstrucció de tots els temples, i sobretot els de Bel, el déu que els babilonis adoren més que a cap altre.

## Referències

* ↑ Gelb, Ignace J. (et al.) (eds.). The Assyrian dictionary of the Oriental Institute of the University of Chicago. Chicago: Oriental Institute of the University of Chicago, 1957, p. s.v. Bel.
* ↑ Llibre d'Isaïes. 46:1
* ↑ Llibre de Jeremies. 50:2; 51:44
* ↑ Llibre de Daniel. Addicions en grec. 14:3-10
* ↑ Frankford, Henri. Reyes y Dioses : estudio de la religión del Oriente Próximo en la Antigüedad. madrid: Alianza, 1998, p. 223. ISBN 9788420679129.